b'\n_START_ARTICLE_\nBuuhoodle\n_START_PARAGRAPH_\nBuuhoodle, poznat i pod imenom Bohotle, grad je na sjeveru Somalije u autonomnoj pokrajini Somalilandu. Smje\xc5\xa1ten je uz granicu s Etiopijom te je va\xc5\xbeno trgova\xc4\x8dko i prometno \xc4\x8dvori\xc5\xa1te za prohod roba i usluga izme\xc4\x91u zemalja. Ujedno je i povijesni grad, u kojem se rodio somalijski narodni vo\xc4\x91a Mohammed Abdullah Hassan i uspostavio temelje antikolonijalizma i nacionalizma._NEWLINE_Zbog posebnog zemljopisnog polo\xc5\xbeaja izme\xc4\x91u dvije priznate (Somalija, Etiopija) i dvije nepriznate dr\xc5\xbeave (Somaliland, Puntland) predmet je grani\xc4\x8dnih i teritorijalnih sporova. _NEWLINE_S vlastitom bolnicom, klinikom, elektranom i vodoopskrbnim sustavom ubraja se me\xc4\x91u najrazvijenije gradove u dr\xc5\xbeavi._NEWLINE_\xc5\xa0ire gradsko podru\xc4\x8dje ima oko 38.000 stanovnika, prete\xc5\xbeno Somalaca i u manjem broju Etiopljana.'